**Pentru Cezar**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pentru fratele meu, Cezar

Noi doi suntem ca două pietre,

eu pe un mal, tu pe un altul,

ne-a despărțit urgia vieții,

n-am fost aproape când asaltul

atâtor griji și-atâtor rele

cercau din drum să te abată,

când poate, neștiut de nimeni,

vărsai o lacrimă curată...

Un biet copil pornit în lume

fără nimic, fără părinți,

doar cu puterea minții tale

ai răzbătut strângând din dinți,

ai strâns în palme suferința

și singur, singur tot mereu,

tu ai luptat...și biruința

îți este, astăzi, fiul tău!

Mi-e dor de tine, frățioare,

de prea mulți ani nu te-am văzut,

sunt piatra care în vâltoare

m-aș arunca, să-ți fiu drept scut!

adina v .

15. 12. 2018